Κάτω Λάβδανη Ιωαννίνων

Η Κάτω Λάβδανη είναι ημιορεινό χωριό της Περιφερειακής Ενότητας Ιωαννίνων σε υψόμετρο 470 μέτρα.

Γεωγραφία - Ιστορία 
Η Λάβδανη βρίσκεται στα σύνορα της Ελλάδας με την Αλβανία και τα όρια με την Περιφερειακή Ενότητα Θεσπρωτίας. Το χωριό είναι κτισμένο ανάμεσα στους πρόποδες του Κασιδιάρη και Όρη Τσαμαντά δίπλα στο χείμαρρο Λαγγάβιστα. Απέχει 62,5 χλμ. Δ.-ΒΔ. από τα Ιωάννινα (μέσω Βροσίνας) και 43 χλμ. ΝΔ. από το Καλπάκι. Σημαντικό θρησκευτικό αξιοθέατο της περιοχής είναι η Μονή Μακρυαλέξη δυτικά του χωριού, προς την κατεύθυνση της Αγίας Μαρίνας και Κουρεμάδι, σε υψόμετρο 1.100 μέτρα, η οποία είναι αφιερωμένη στην Κοίμηση της Θεοτόκου και από το 1954 έχει χαρακτηριστεί  ως ιστορικό διατηρητέο μνημείο. Σύμφωνα με την τοπική παράδοση κτίσθηκε τον 7ο αι. επί Κωνσταντίνου Δ΄ Πωγωνάτου, ή τον 11ο αι. (1068) από κάποιον Αλέξη ή Μακραλέξη. Στην περιοχή υπάρχουν ακόμα το πέτρινο μονότοξο γεφύρι που γεφυρώνει τον Κοσοβίτικο ποταμό και τα "Δύο Γεφύρια" που είναι μοναδική κατασκευή δίδυμων γεφυριών τα οποία σχηματίζουν γωνία 90 μοιρών. Ως οικισμός αναφέρεται επίσημα για πρώτη φορά το 1940 να απογράφεται στην τότε κοινότητα Λάβδανης. Σύμφωνα με το σχέδιο Καλλικράτης, μαζί με τη Λάβδανη και το Βρίστοβο αποτελούν τη τοπική κοινότητα Λάβδανης που ανήκει στη δημοτική ενότητα Λάβδανης του Δήμου Πωγωνίου και σύμφωνα με την απογραφή 2011 έχει πληθυσμό 27 κατοίκους.

Παραπομπές

Χωριά του νομού Ιωαννίνων
Δήμος Πωγωνίου